Pengene ruller tilbage i statskassen, fordi Aalborg tekniske skole har fået statsstøtte til en ulovlig uddannelse af ukrainske landbrugselever, skriver Nyhedsbrevet 3F. - Aalborg tekniske skole skal tilbagebetale 1.027.260 kroner for 2007. I 2008 er der ikke udbetalt tilskud, hvorfor der ikke er noget krav om tilbagebetaling, siger Jens Peter Bovbjerg, kontorchef tilskudskontoret i Undervisningsministeriet, til Nyhedsbrevet 3F. Skolens ledelse har tidligere erkendt, at den ikke havde søgt om tilladelse til at afkorte uddannelsen til såkaldt jordbrugsassistent, som varer tre år og otte måneder for danske elever. Flere ukrainere skulle klare uddannelsen på under et år. På et møde 7. april krævede Undervisningsministeriet, at erhvervsskolen skulle lave en revisorattesteret opgørelse over statstilskuddet - og sende pengene tilbage. Skolens ledelse har allerede indvilliget i at betale beløbet tilbage.

Referat:
De danske skatteydere får nu godt en million kroner tilbage fra en af landets største erhvervsskoler.